URDHËR
Nr. 677, datë 6.9.2024

PËR MIRATIMIN E KONTRATËS TIP PËR USHTRIMIN E AKTIVITETIT TË PESHKIMIT DHE AKUAKULTURËS NDËRMJET MINISTRISË SË BUJQËSISË DHE ZHVILLIMIT RURAL DHE SUBJEKTIT FITUES TË PROCEDURËS SË KONKURRIMIT PUBLIK

Në mbështetje të pikës 4, të nenit 102 të Kushtetutës dhe të pikës 16, të vendimit të Këshillit të Ministrave nr. 712, datë 31.7.2013, “Për përcaktimin e procedurave të konkurrimit publik për të drejtën e peshkimit në ujërat e brendshme, format e tjera të peshkimit në det, pa përdorimin e mjeteve lundruese dhe zhvillimin e akuakulturës në sipërfaqe publike tokësore dhe ujore”, të ndryshuar,

URDHËROJ:

1. Miratimin e kontratës tip që lidhet ndërmjet Ministrisë së Bujqësisë dhe Zhvillimit Rural dhe subjektit fitues të procedurës së konkurrimit publik:
a) për ushtrimin e së drejtës së peshkimit në ujërat e brendshme dhe format e tjera të peshkimit në det pa përdorimin e mjeteve lundruese, sipas shtojcës nr. 1, bashkëlidhur dhe pjesë përbërëse e këtij urdhri; dhe 
b) për zhvillimin e akuakulturës në sipërfaqe publike tokësore dhe ujore, sipas shtojcës nr. 2, bashkëlidhur dhe pjesë përbërëse e këtij urdhri. 
2. Për zbatimin e këtij urdhri ngarkohen Drejtoria e Politikave, Strategjive dhe Programeve të Peshkimit dhe Akuakulturës dhe Drejtoria e Shërbimeve të Peshkimit dhe Akuakulturës. 
3. Urdhri nr. 44, datë 26.1.2021, “Për miratimin e kontratës tip për ushtrimin e aktivitetit të peshkimit dhe akuakulturës ndërmjet Ministrisë së Bujqësisë dhe Zhvillimit Rural dhe subjektit fitues të procedurës së konkurrimit publik”, shfuqizohet.
Ky urdhër hyn në fuqi menjëherë dhe botohet në Fletoren Zyrtare. 

MINISTËR I BUJQËSISË DHE ZHVILLIMIT RURAL
Anila Denaj

SHTOJCA 1
KONTRATË TIP

PËR TË DREJTËN E PESHKIMIT NË UJËRAT E BRENDSHME DHE FORMAT E TJERA TË PESHKIMIT NË DET PA PËRDORIMIN E MJETEVE LUNDRUESE

Kjo kontratë lidhet sot, më datë _____________________, midis palëve si më poshtë:
Ministrisë së Bujqësisë dhe Zhvillimit Rural, në vijim “MBZHR”, me seli: bulevardi “Dëshmorët e Kombit”, nr. 2, Tiranë,
dhe
Personit fizik/juridik, _____________________, me administrator ____________, me numër NIPT-i: ______________, me adresë: __________________________, mbajtës i kartës së identitetit (ID), me nr. ____________, në vijim “Subjekti”.
Baza ligjore: kjo kontratë lidhet në përputhje me dispozitat e Kodit të Procedurave Administrative, Kodit Civil dhe legjislacionin në fuqi të peshkimit në momentin e nënshkrimit të saj.
Palët kontraktuese ranë dakord të nënshkruajnë kontratën me përmbajtje si më poshtë vijon:

Neni 1
Objekti i kontratës

1. Kjo kontratë ka për qëllim _________________________________________ (ushtrimin e së drejtës për peshkim në ujërat e brendshme/ushtrimin e së drejtës për peshkim në det pa përdorimin e mjeteve lundruese) nga ana e subjektit ____________________, në objektin ujor/: ________________________________________ me sipërfaqe_________, në territorin e qarkut të _______, Bashkia __________, Njësia Administrative _________, fshati _________; ose zonën detare me sipërfaqe_________ dhe koordinata_________.
2. MBZHR-ja i njeh të drejtën ___________________________ (të vendoset forma e aktivitetit), subjektit _______________________, brenda të gjithë kuadrit ligjor që rregullon këtë aktivitet, në zonën e përcaktuar sipas pikës 1, të këtij neni.

Neni 2
Të drejtat dhe detyrimet e palëve kontraktuese

1. MBZHR-ja nëpërmjet strukturave të saj, merr masa brenda kompetencave ligjore, për të siguruar respektimin e të drejtës së ushtrimit të aktivitetit, që i është dhënë subjektit, nëpërmjet kësaj kontrate.
2. MBZHR-ja gëzon të drejtën ligjore të kontrollojë në çdo kohë respektimin e kushteve të kësaj kontrate nga ana e subjektit, për:
a) fillimin e investimeve brenda afatit ligjor prej 6 muajsh;
b) realizimin e investimeve në vite, sipas treguesve të deklaruar në planbiznesin e paraqitur si kërkues për ushtrim të aktivitetit të peshkimit, si më poshtë;
i. ________________________;
ii. _________________________ etj.
c) aktverifikimin e investimeve të dokumentuara dhe të plotësuar nga ana e subjektit;
ç) realizimin e prodhimit/zëniet prej ___________________;
d) depozitimin e deklarimeve statistikore pranë MBZHR-së dhe DSHPA-së deri më 31 mars të vitit në vazhdim;
dh) realizimin e punësimit minimal të synuar prej __________________ punonjës.
3. Subjekti zbaton detyrimet që rrjedhin nga kuadri ligjor në fushën e peshkimit dhe:
a) nuk ka të drejtë të nënkontraktojë me subjekte të tjera objektin e kësaj kontrate;
b) detyrohet të lejojë dhe të shoqërojë organin kompetent të ngarkuar për inspektim dhe vëzhguesit/ monitoruesit e MBZHR-së të ushtrojnë kontrolle për zbatueshmërinë e kërkesave të përcaktuara nga kjo kontratë;
c) detyrohet të zbatojë çdo dispozitë të re ligjore ose ndryshim të dispozitave ligjore ekzistuese në fushën e peshkimit;
ç) të kryejë pagesën për ushtrimin e veprimtarisë së peshkimit sipas parashikimeve të nenit 3 të kësaj kontrate.

Neni 3
Pagesa

1. Subjekti kryen pagesën për ushtrimin e veprimtarisë së peshkimit, në vlerën e përcaktuar sipas legjislacionit në fuqi për taksat kombëtare, për llogari të Drejtorisë Tatimore, Tiranë (numri i llogarisë pranë inspektoratit që mbulon fushën e peshkimit të qarkut ______, Bashkia ________). 
2. Pagesa e parë kryhet menjëherë, në momentin e nënshkrimit të kontratës sipas kushteve të parashikuara në legjislacionin në fuqi për taksat kombëtare. 
3. Pagesat në vitet e tjera kryhen brenda tremujorit të parë të vitit në vazhdim.

Neni 4
Mosrespektimi i kushteve të kontratës

1. Mosrespektimi i kushteve të kësaj kontrate duhet të konstatohet me një akt të veçantë (procesverbal), të mbajtur midis palëve ose përfaqësuesve të tyre, sipas dispozitave ligjore përkatëse, i cili nënshkruhet në prani të tyre. 
2. Për çdo konstatim të shkeljeve të dispozitave të kësaj kontrate, zbatohen dispozitat ligjore në fushën e peshkimit me masën e gjobës ose me zgjidhjen e kontratës.

Neni 5
Pezullimi i kontratës si rezultat i forcës madhore

1. “Forcë madhore”, do të quhet çdo rrethanë që në mënyrë të arsyeshme dhe objektive është tej parashikimit dhe kontrollit të drejtpërdrejtë apo tërthortë të palës së cenuar duke i shkaktuar pamundësi të plotë apo të pjesshme palës së cenuar për të përmbushur ndonjë prej detyrimeve të saj sipas kësaj kontrate.
2. Rastet e forcës madhore përfshijnë:
a) veprimet e luftës, pushtim, terrorizmin, kryengritjet, grevat në vendin e punës, grevat e përgjithshme apo lokale;
b) rrufetë, zjarret, tërmetet, fatkeqësitë e tjera natyrore; 
c) çdo ngjarje ose rrethanë tjetër, që cenon përmbushjen e detyrimeve të kësaj kontrate, jashtë vullnetit të palëve.
3. Pala e cenuar përjashtohet nga përmbushja e detyrimit për aq kohë dhe në atë masë sa zgjat pamundësia objektive për të përmbushur detyrimet. 
4. Palët nuk humbasin të drejtën e zbatimit të kësaj kontrate. Për këto arsye, detyrimisht përpilohet aneks-kontrata shtesë në të cilën do të përcaktohen edhe afatet e reja kohore të zbatimit të kontratës. 
5. Dokumentimi i rastit të forcës madhore pasqyrohet në procesverbal të miratuar për çdo rast dhe në prezencë të organit të ngarkuar nga ligji për inspektimin.

Neni 6
Komunikimi

1. Çdo komunikim midis palëve për problemet që rrjedhin nga zbatimi i kësaj kontrate do të bëhet me shkrim në këto adresa:
a) Subjekti: _______________________________.
Adresa: _________________________________________.
Adresa e-mail/tel/fax: ______________________________________________________.
Administratori ose përfaqësuesi: ____________________________________.
b) Ministria e Bujqësisë dhe Zhvillimit Rural
Adresa: bulevardi “Dëshmorët e Kombit”, nr. 2, Tiranë
Tel/fax: 35522667545
Web: www.bujqesia.gov.al
2. Njoftimi do të ketë efekt sapo të dorëzohet.

Neni 7
Modifikimi i kontratës

Modifikimi i kontratës bëhet me pëlqimin e të dyja palëve dhe përpilimit të aneks-kontratës përkatëse shtesë.

Neni 8
Kohëzgjatja e kontratës

1. Kjo kontratë lidhet për një periudhë _______________ dhe sjell efekte nga data e nënshkrimit të saj nga palët. 
2. Me përfundimin e këtij afati, kontrata konsiderohet e zgjidhur. 

Neni 9
Rastet e përfundimit të kontratës

Kontrata për ushtrim të aktivitetit të peshkimit përfundon pa vullnetin e palëve dhe pa asnjë detyrim për palët kontraktuese:
a) kur nga struktura të tjera shtetërore merren vendime me rëndësi strategjike, të cilat bien ndesh me aktivitetin në sipërfaqet objekt kontrate;
b) me pushimin së ekzistuari/mbarimin e personit fizik/juridik të cilit i është dhënë e drejta e ushtrimit të aktivitetit të peshkimit, në objektin ujor përkatës.

Neni 10
Zgjidhja e kontratës

1. MBZHR-ja ka të drejtë zgjidhjen në mënyrë të njëanshme të kontratës kur subjekti nuk ka shlyer vlerën e taksës së zhvillimit të aktivitetit të përcaktuar në nenin 3, të kësaj kontrate, brenda afateve të përcaktuara.
2. Subjektit i hiqet e drejta e ushtrimit të aktivitetit, kur: 
a) nuk e ka ushtruar të drejtën e peshkimit, pa shkaqe të arsyeshme, për një periudhë kohore mbi 6 muaj;
b) ka cenuar rëndë mjedisin;
c) nuk ka respektuar zonën e caktuar për zhvillimin e aktivitetit të përcaktuar në këtë kontratë; 
ç) nuk realizon sipas afateve të parashikuara në planbiznes vlerën e investimit ndër vite;
d) nëse pas nënshkrimit të kontratës, vërtetohet me fakte, se e drejta e zhvillimit të aktivitetit është dhënë në bazë të të dhënave jo të sakta dhe fakteve të pavërteta;
dh) me vullnet të lirë kërkon prishjen e kontratës.

Neni 11
Mosmarrëveshjet

1. Çdo mosmarrëveshje e lindur në lidhje me zbatimin e kësaj kontrate, zgjidhet me mirëkuptim ndërmjet palëve, pa cenuar vlerat, afatet, kushtet teknike, sanksionet dhe gjobat.
2. Në të kundërt, palët mund t’i drejtohen Gjykatës Administrative kompetente në përputhje me dispozitat e ligjit nr. 49/2012, “Për organizimin dhe funksionimin e gjykatave administrative dhe gjykimin e mosmarrëveshjeve administrative”, të ndryshuar.

Neni 12
Hyrja në fuqi

Kjo kontratë hyn në fuqi në ditën e nënshkrimit të saj nga palët kontraktuese.
Kjo kontratë hartohet dhe nënshkruhet nga palët pjesëmarrëse në 4 (katër) kopje të barasvlershme.

  MBZHR                            Personi fizik/juridik

_____________________              ____________________

SHTOJCA 2
KONTRATË TIP

PËR TË DREJTËN PËR ZHVILLIMIN E AKUAKULTURËS NË SIPËRFAQE PUBLIKE TOKËSORE DHE UJORE

Kjo kontratë lidhet sot, më datë _____________________, midis palëve si më poshtë:
Ministrisë së Bujqësisë dhe Zhvillimit Rural, në vijim “MBZHR”, me seli: bulevardi “Dëshmorët e Kombit”, nr. 2, Tiranë,
dhe
Personit fizik/juridik, _____________________ me administrator ____________, me numër NIPT-i: ______________, me adresë: __________________________, mbajtës i kartës së identitetit (ID), me nr. ____________, në vijim “Subjekti”.
Baza ligjore: kjo kontratë lidhet në përputhje me dispozitat e Kodit të Procedurave Administrative, Kodit Civil dhe legjislacionin në fuqi të akuakulturës në momentin e nënshkrimit të saj.
Palët kontraktuese ranë dakord të nënshkruajnë kontratën me përmbajtje si më poshtë vijon:

Neni 1
Objekti i kontratës

1. Kjo kontratë ka për qëllim _________________________________________ (ushtrimin e së drejtës për zhvillimin e akuakulturës në sipërfaqe publike tokësore/ujore) nga ana e personit fizik/juridik ________________, në sipërfaqen tokësore/ujore me koordinata: _______________________________ me sipërfaqe _________.
2. MBZHR-ja i njeh të drejtën ___________________________ (të vendoset forma e aktivitetit), personit fizik/ juridik _______________________, me administrator ________________, brenda të gjithë kuadrit ligjor që rregullon këtë aktivitet, në zonën e përcaktuar sipas pikës 1, të këtij neni.

Neni 2
Të drejtat dhe detyrimet e palëve kontraktuese

1. Ministria e Bujqësisë dhe Zhvillimit Rural nëpërmjet strukturave të saj, merr masa brenda kompetencave ligjore, për të siguruar respektimin e të drejtës së ushtrimit të aktivitetit, që i është dhënë subjektit të mësipërm, nëpërmjet kësaj kontrate.
2. Ministria e Bujqësisë dhe Zhvillimit Rural gëzon të drejtën ligjore të kontrollojë në çdo kohë respektimin e kushteve të kësaj kontrate nga ana e subjektit, për:
a) fillimin e investimeve brenda afatit ligjor prej 6 muajsh;
b) realizimin e investimeve në vite, sipas treguesve të deklaruar në planbiznesin e paraqitur si kërkues për ushtrim të aktivitetit të akuakulturës, si më poshtë:
i. ________________________;
ii. _________________________ etj.
c) aktverifikimin e investimeve të dokumentuara dhe të plotësuar nga ana e subjektit;
ç) realizimin e prodhimit prej ___________________;
d) depozitimin e deklarimeve statistikore pranë MBZHR-së dhe DSHPA-së deri më 31 mars të vitit në vazhdim;
dh) realizimin e punësimit minimal të synuar prej __________________ punonjës.
3. Subjekti zbaton detyrimet që rrjedhin nga kuadri ligjor në fushën e akuakulturës si më poshtë:
a) nuk ka të drejtë të nënkontraktojë me subjekte të tjera;
b) detyrohet të lejojë dhe të shoqërojë organin kompetent të ngarkuar për inspektim dhe vëzhguesit/ monitoruesit e Ministrisë së Bujqësisë dhe Zhvillimit Rural të ushtrojnë kontrolle për zbatueshmërinë e kërkesave të përcaktuara nga kjo kontratë;
c) subjekti detyrohet të zbatojë çdo dispozitë të re ligjore ose ndryshim të dispozitave ligjore ekzistuese në fushën e akuakulturës;
ç) të kryejë pagesën për ushtrimin e veprimtarisë së akuakulturës sipas parashikimeve të nenit 3 të kësaj kontrate.
4. Subjekti gëzon të drejtën e transferimit të kontratës për ushtrimin aktivitetit të akuakulturës, sipas përcaktimeve të nenit 26, të ligjit nr. 103/2016, “Për akuakulturën”, i ndryshuar. 





Neni 3
Pagesa

1. Subjekti kryen pagesën për ushtrimin e veprimtarisë së akuakulturës, në vlerën e përcaktuar sipas legjislacionit në fuqi për taksat kombëtare, për llogari të Drejtorisë Tatimore, Tiranë (numri i llogarisë pranë inspektoratit që mbulon fushën e peshkimit të qarkut ______, Bashkia ________). 
2. Pagesa e parë kryhet menjëherë, në momentin e nënshkrimit të kontratës sipas kushteve të parashikuara në legjislacionin në fuqi për taksat kombëtare. 
3. Pagesat në vitet e tjera kryhen brenda tremujorit të parë të vitit në vazhdim.

Neni 4
Mosrespektimi i kushteve të kontratës

1. Mosrespektimi i kushteve të kësaj kontrate duhet të konstatohet me një akt të veçantë (procesverbal), të mbajtur midis palëve ose përfaqësuesve të tyre, sipas dispozitave ligjore përkatëse, i cili nënshkruhet në prani të tyre. 
2. Për çdo konstatim të shkeljeve të dispozitave të kësaj kontrate, zbatohen dispozitat ligjore në fushën e akuakulturës me masën e gjobës dhe me heqjen e së drejtës ose prishjen e kontratës.

Neni 5
Pezullimi i kontratës si rezultat i forcës madhore

1. “Forcë madhore”, do të quhet çdo rrethanë që në mënyrë të arsyeshme dhe objektive është tej parashikimit dhe kontrollit të drejtpërdrejtë apo tërthortë të palës së cenuar duke i shkaktuar pamundësi të plotë apo të pjesshme palës së cenuar për të përmbushur ndonjë prej detyrimeve të saj sipas kësaj kontrate.
2. Rastet e forcës madhore përfshijnë:
a) veprimet e luftës, pushtim, terrorizmin, kryengritjet, grevat në vendin e punës, grevat e përgjithshme apo lokale;
b) rrufetë, zjarret, tërmetet, fatkeqësitë e tjera natyrore; 
c) çdo ngjarje ose rrethanë tjetër, që cenon përmbushjen e detyrimeve të kësaj kontrate, jashtë vullnetit të subjektit.
3. Pala e cenuar përjashtohet nga përmbushja e detyrimit për aq kohë dhe në atë masë sa zgjat pamundësia objektive për të përmbushur detyrimet. 
4. Palët nuk humbasin të drejtën e zbatimit të kësaj kontrate. Për këto arsye, detyrimisht përpilohet aneks-kontrata shtesë në të cilën do të përcaktohen edhe afatet e reja kohore të zbatimit të kontratës. 
5. Dokumentimi i rastit të forcës madhore pasqyrohet në procesverbal të miratuar për çdo rast dhe në prezencë të organit të ngarkuar nga ligji për inspektimin.

Neni 6
Komunikimi

1. Çdo komunikim midis palëve për problemet që rrjedhin nga zbatimi i kësaj kontrate do të bëhet me shkrim në këto adresa:
a) Subjekti: _______________________________.
Adresa: _________________________________________.
Adresa e-mail/tel/fax: ______________________________________________________.
Administratori ose përfaqësuesi: ____________________________________.
b) Ministria e Bujqësisë dhe Zhvillimit Rural:
Adresa: bulevardi “Dëshmorët e Kombit”, nr. 2, Tiranë
Tel/fax: +35522667545
Web: www.bujqesia.gov.al
2. Njoftimi do të ketë efekt sapo të dorëzohet.

Neni 7
Ndryshimi i kontratës

Ndryshimi i kontratës bëhet me pëlqimin e të dy palëve ose me kërkesën e institucioneve përkatëse në rastet kur janë verifikuar implikime të rënda në mjedis apo në rastet e shfaqjes së sëmundjeve që rezultojnë nga përdorimi i pajisjeve të përdorura, të përcaktuara në kontratë ose në planbiznes. Ndryshimi i kontratës shoqërohet me përpilimin e aneks-kontratës përkatëse shtesë.

Neni 8
Kohëzgjatja e kontratës

1. Kjo kontratë lidhet për një periudhë _______________ dhe sjell efekte nga data e nënshkrimit të saj nga palët. 
2. Me përfundimin e këtij afati, kontrata konsiderohet e zgjidhur. 

Neni 9
Rastet e ndërprerjes së kontratës

E drejta për ushtrimin e aktivitetit të akuakulturës ndërpritet:
a) kur mbaron afati i kontratës dhe nuk është paraqitur kërkesë për rinovim;
b) me pushimin së ekzistuari të personit juridik;
c) me kërkesën me shkrim të subjektit, drejtuar ministrisë;
ç) në qoftë se pas nënshkrimit të kontratës vërtetohet me fakte se ajo është lëshuar mbi bazën e të dhënave jo të sakta dhe fakteve të pavërteta.

Neni 10
Rinovimi i kontratës

Subjekti ka të drejtë të kërkojë rinovimin e kësaj kontrate deri në 3 muaj përpara përfundimit të afatit të kontratës.

Neni 11
Zgjidhja e kontratës

1. Kontrata zgjidhet, në rastet, kur:
a) për dy vjet rresht subjekti nuk dorëzon të dhënat e përcaktuara në nenin 36, të ligjit nr. 103/2016, “Për akuakulturën”, i ndryshuar;
b) subjekti fizik apo juridik kultivon lloje, sasi peshku dhe organizmash të tjerë që nuk janë të përcaktuar në kontratë;
c) së bashku me dënimin me gjobë, për shkelje, vendosen masa mbrojtëse për ndalimin e kultivimit;
ç) subjekti nuk ka ushtruar aktivitetin pa arsye, për një periudhë më shumë se 12 muaj;
[bookmark: _GoBack]d) subjekti nuk ka zbatuar kërkesat e përcaktuara në këtë kontratë apo nuk ka respektuar rekomandimet e lëna nga organet përgjegjëse për monitorimin dhe inspektimin e aktivitetit të akuakulturës, sipas periudhës së caktuar;
dh) shkelen kushtet e lejes së mjedisit;
e) subjekti nuk ka raportuar për raste sëmundjeje apo për praninë e organizmave të dëmshëm, apo kur ka dështuar për të marrë masat e nevojshme për parandalimin e përhapjes së sëmundjeve apo të organizmave të dëmshëm në apo rreth zonës së kultivimit, përfshirë këtu dëmtimin e popullatave të peshqve apo organizmave të tjerë detarë;
ë) subjekti nuk e ushtron aktivitetin e akuakulturës në përputhje me dispozitat e ligjit nr. 103/2016, “Për akuakulturën”, i ndryshuar;
f)  nuk ka respektuar zonën e caktuar për zhvillimin e aktivitetit të përcaktuar në këtë kontratë.
2. MBZHR-ja ka të drejtë zgjidhjen në mënyrë të njëanshme të kontratës kur subjekti nuk ka shlyer vlerën e taksës së zhvillimit të aktivitetit të përcaktuar në nenin 3, të kësaj kontrate, brenda afateve të përcaktuara.

Neni 12
Mosmarrëveshjet

1. Çdo mosmarrëveshje e lindur në lidhje me zbatimin e kësaj kontrate, zgjidhet me mirëkuptim ndërmjet palëve, pa cenuar vlerat, afatet, kushtet teknike, sanksionet dhe gjobat.
2. Në të kundërt palët mund t’i drejtohen Gjykatës Administrative kompetente në përputhje me dispozitat e ligjit nr. 49/2012, “Për organizimin dhe funksionimin e gjykatave administrative dhe gjykimin e mosmarrëveshjeve administrative”, të ndryshuar.

Neni 13
Ankimi

Kundër vendimit për zgjidhjen e kontratës, si dhe ndërprerjes së saj, bëhet ankim administrativ, brenda 5 ditëve nga dita e njoftimit/publikimit të tij, sipas rregullave të përcaktuara në Kodin e Procedurës Administrative.

Neni 14
Hyrja në fuqi

Kjo kontratë hyn në fuqi në ditën e nënshkrimit të saj nga palët kontraktuese.
Kjo kontratë hartohet dhe nënshkruhet nga palët pjesëmarrëse në 4 (katër) kopje të barasvlershme.

MBZHR                                   Personi fizik/juridik
                         _____________________           ________________________


